Raymond Corbin

Raymond Corbin, nado o 23 de abril de 1907 en Rochefort, Charente Marítimo, e finado o 1 de marzo de 2002 en Boulogne-Billancourt, Altos do Sena, foi un medallista, deseñador de moedas, escultor e ilustrador francés.

 Traxectoria 
miniatura|160x160px|Anverso dos 100 francos de 1984 coa imaxe de Marie Curie, obra de Raymond Corbin
Corbin tivo entre os seus profesores a Henri Dropsy durante os seus estudos na Escola Nacional Superior de Bellas Artes de París, entre 1931 e 1934. Posteriormente, el mesmo o sucedería como profesor titular de Gravado de Medalla, en 1955. Do mesmo xeito, Raymond Corbin foi elixido para ocupar o lugar de Dropsy na Academia de Belas Artes en 1970."Raymond Corbin". Académie des Beaux-Arts.

Outro dos profesores sobranceiros de Corbin foi o escultor Vléric, na Escola Germain Pilon.

Entre os seus traballos máis salientables de Corbin están as moedas dun dinar de Tunisia de 1968 e de 1970, a moeda francesa de 100 francos conmemorativa de Marie Curie, que lle foi encomendada en 1984, e a moeda dun franco de 1995 conmemorativa do Institut de France.
miniatura|160x160px|Medalla do 30 aniversario da SÉNA (1993), obra de Raymond Corbin
Como deseñador de medallas, entre outras moitas, é o autor da que conmemora o 30 aniversario da Sociedade de Estudos Numismáticos e Arqueolóxicos, de París.Charlet, C. (2016). "Un demi-siécle de SENA, par Laurence Calmels". En CGB.fr. Informations numismatiques.

En escultura destaca o seu Maquis, altorrelevo que adorna monumento na honra dos combatentes franceses, no Mont-Valérien, na vila de Suresnes."Les hauts reliefs du mémorial de la France combattante". Le Mont-Valérien. 

Estivo casado con Charlotte Suret-Canale (Charlotte Corbin), tamén deseñadora, finada o 14 de novembro de 2008."L'aventure Familiale ". Charlotte Corbin à Paris.

 Recoñecementos 

 Honras  
 Cabaleiro da Lexión de Honra.
 Oficial da Orde Nacional do Mérito.
 Cabaleiro das Palmas Académicas.
 Oficial das Artes e as Letras.

 Premios  
 (1936): Premio Blumenthal.
 (1969): Premio Germain Pilon, polo conxunto da súa obra.

 Notas 

Categoría:Nados en 1907
Categoría:Nados no departamento de Charente Marítimo
Categoría:Personalidades do gravado
Categoría:Escultores de Francia
Categoría:Deseñadores de moeda de Francia
Categoría:Cabaleiros da Lexión de Honra
Categoría:Personalidades sen imaxes
Categoría:Escultores do século XX
Categoría:Escultores do século XXI
Categoría:Profesores da École des Beaux-Arts
Categoría:Finados en 2002